Solveig Muren Sanden

Solveig Muren Sanden (født 17. april 1918 i Vrådal Kviteseid i Telemark, død 22. november 2013) var en norsk illustratør og sannsynligvis den første kjente, norske kvinnelige tegneserietegneren.

Solveig Muren begynte tidlig å tegne, og var fascinert av den norsk-danske maleren og tegneren Louis Moe, som hadde sommerhus i nærheten av stedet hun vokste opp. Han tilbrakte sommermånedene på Juvlandsæter i over 40 år. Da hun var ungjente viste hun noen av tegningene sine til Moe, og fikk gode råd og god kritikk fra den kjente kunstneren. Hun hadde den første tegningen sin på trykk i Norsk Barneblad i 1932, bare 14 år gammel.

Utdannelse og anerkjennelse 
Muren Sanden tok utdanning ved Statens kunstakademi før og etter den andre verdenskrig. Der arbeidet hun med maleri og illustrasjon, og konsentrerte seg etterhvert mest om illustrasjoner. Hun har vært og er en av de få kvinnelige skaperne av tegneserier i verden. Hun var yrkesaktiv som tegneserietegner helt fram til 2008, og fortsatte i de påfølgende årene med oljemaling.

I 1973 ble hun den første mottakeren av Kulturdepartementets tegneseriepris, som hun mottok sammen med manusforfatter og redaktør av Norsk Barneblad, Johannes Farestveit. I 2004 ble hun tildelt Trollprisen under Eventyrfestivalen i Heidal for sin unike framstilling av norske eventyr med sin karakteristiske strek. Ordfører i Sel kommune, Dag Erik Pryhn, delte ut prisen. Året etter fikk hun Kviteseid kommunes kulturpris. Solveig Muren Sanden har også blitt tildelt Kongens fortjenstmedalje i sølv.

Smørbukk 
Solveig Muren Sanden har tegnet over 60 Smørbukk og Tuss og Troll i perioden 1957 – 1981. Hun er en av tidenes største norske serietegnere, spesielt kjent for eventyrseriene i juleheftet Tuss og Troll (Norsk Barneblad), som hun overtok etter Jens R. Nilssen i 1957. I 1959 tok hun også brått over Smørbukk fra Nilssen. Hun jobbet mye med å få til en sømløs overgang og i begynnelsen var stilen hennes en regelrett kopi av Nilssens. Over tid ble både streken og innholdet mykere; hennes introduksjon av en yngre og mer godlynt Smørbukkfigur ga mindre rom for ironi og karikatur. Rent geografisk hadde Jens R. Nilssens Smørbukk framstått som vestlending, men gjennom bruk av telemarksnatur med kjente hustyper og landskap og handling lagt til bygdemiljøet gjorde etter hvert Solveig Muren Sanden Smørbukk om til telemarking .

«- Vi har tre generasjonar Smørbukk. Vi teiknarar lagar vår, og nye tekstforfattarar endrar også den Smørbukken vi kjenner, seier ho.

«Før var ikkje teikneseriane rekna for kunst, slik dei vert i dag. Eg tenkte ikkje så mykje over det. Eg prøvde berre å glede ungane – det tenkte eg mykje på.»

Teleros 
Ei glassfiberku dekorert av Ruth Kvålo Dalen fra Øyfjell etter skisser av Solveig Muren Sanden, forsvant fra sin sokkel i Åmot i Vinje sommeren 2006. Kua inngikk i det globale kunstprosjektet CowParade. Teleros var dekorert på bestilling med motiver fra Kviteseid, fra Morgedal – Skisportens vugge, fra Trollet på Brakanfjellet og mer til.

Det viste seg at kunstkua Teleros var stjålet av Oslo Militante Grafittikunstnere, som blant annet krevde at Teleros og de andre CowParade-kuene skulle sendes ut av landet. Gruppa fikk ikke gjennomslag for kravene sine og kua ble halshugget.

Bibliografi

Egne tekster (Utvalg) 
 Sanden, Solveig Muren: I trollheimen (cop. 2005) 
 Sanden, Solveig Muren: «Då far måtte røme» (artikkel). Gamalt frå Kviteseid, 20 (2005)

Illustrasjoner (Utvalg) 
 Brekke, Jens: Per Sivle  (2005)
 Vrådal i førhistorisk tid Vrådal : (1989)
 Krokvik, Jostein: Det gåtefulle tårnhuset  (1989)
 Høydal, Aslaug: Hønemor og dei tolv små kjuklingane (cop. 1984) (Nyutgivelse).
 Farestveit, Johannes: Smørbukk den eldre : teikneserien Smørbukk i Norsk Barneblad frå 25 1964 til 259 1965 og 2011 1965 til 94 1966  (1986)
 Walle, Bjarne: Jordens døtre (1995)
 Twain, Mark: Tom Sawyer og eventyra hans (1984)
 O'Dell, Scott: Åleine i berghola (1983)
 Olafsson, Albert: Syskena frå vukanøya (1983)
 Tjeltveit, Njål: Syndebukkane (1983)
 Hovet, Svein: Fjellfolk og villmark (1981)
 Bradford, Karleen: Villmarka ventar (1980)
 Erik Christian Haugaard: Rid for livet (1979)
 Krokvik, Jostein: Mistanken  (1979)
 Roberts,Suzanne: Draumen om framtida (1979)
 Torvanger, Magnus Helge: Fantomet er redd (1979)
 Ørbech, Kari: Varden (1979)
 Åsen, Kjell: Jordbærsommaren (1979)
 Hanssen, Arvid: Kaldt hav (1978)
 Heie, Sigbjørn: Eli Vårvon (1978)
 Heggland, Johannes: Brevet til kongen  (1978)
 Pease, Howard: Det mystiske skipet (1978)
 Hanssen, Arvid: Langt nord i verda (1977)
 Hanssen, Arvid: Året har mange dagar (1977)
 Heie, Sigbjørn: Framfor det ukjende (1977)
 Støylen, Bernt: Norske barnerim og leikar: faksimileutgåve (1977) ISBN 82-03-06586-4
 Donkin, Nance: Johnny Neptune (1976)
 Haugaard, Erik Christian : Guidos vandring : ny illustrert utgåve  (1975)
 Haugaard, Erik Christian : Soga om Håkon frå Rogen (1974)
 Støylen, Bernt: Norske barnerim og leikar (1959, 1960, 1974)
 Bjørnaraa, Torgeir: Dyresoger : 1 og 2 (1973)
 Hanssen, Arvid: Kampen om Veslevågen (1973)
 Hanssen, Arvid: Han Johannes og eg (1972)
 Høydal, Aslaug: Bak berg og blåne (1965)
 Slettemark, Nils: Spinn ei snelle : Barnevers og viser (1965)
 Gjengedal, Knut: Frå skogen og villmarka : forteljingar (1964)
 Høgåsen, Martinus: Skrinet med det rare i : vers og viser for born (1964)
 Sandsdalen, Halvor: Under eventyrhatt : Barnerim og eventyr (1964)
 Stevenson, Robert Louis: På Falesas strand  (1962)
 Stoutenburg, Adrien og Baker, Laura Nelson: Snøsko-Thompson  (1962)

Referanser

Kilder 
 Smørbukk på nett – Solveig Muren Sanden
 Waldal, Hegelin. Dag og Tid, 18.12.1997.

Eksterne lenker 
 «Gratulerer Mor Smørbukk» Vest-Telemark Blad (VTB) online
 Smørbukk forsidegalleri online

Norske tegneserieskapere
Norske illustratører
Vinnere av kulturdepartementets barnebokpriser
Personer fra Kviteseid kommune
Kvinnelige malere